РЕПУБЛИКА СРБИЈА – ГРАД БЕОГРАД

УПРАВА ГРАДСКЕ ОПШТИНЕ ВОЖДОВАЦ

**Oдељење за грађевинску инспекцију**

 **ГОДИШЊИ ПЛАН**

 **ИНСПЕКЦИЈСКОГ** **НАДЗОРА ЗА 2018. ГОДИНУ**

**САДРЖАЈ:**

**I УВОД**

1. **ОСНОВНИ ДЕО ПЛАНА**

* 1. *Основни подаци о Одељењу за грађевинску инспекцију*
	2. *Основни циљ, задаци и послови Одељењу за грађевинску инспекцију*
	3. *Прописи који се примењују у Одељењу за грађевинску инспекцију*
	4. *Праћење стања у области инспекцијског надзора*
	5. *Превентивно деловање Одељењу за грађевинску инспекцију*
	6. *Процена ризика у надзору Одељењу за грађевинску инспекцију*
	7. *Учесталост вршења инспекцијског надзора*
	8. *Остали планирани послови*

**III ЗАВРШНИ ДЕО ПЛАНА**

**I УВОД**

План рада Одељења за грађевинску инспекцију Управе градске општине Вождовац за 2018. годину сачињен је на основу члана 10. Закона о инспекцијском надзору („Сл. гласник РС“ бр. 36/2015), који ће се према одредбама овог Закона спроводити кроз оперативне (полугодишње, тромесечне и месечне) планове инспекцијског надзора.

План садржи основне податке о Одељењу за грађевинску инспекцију, циљ и послове одељења, планиране људске ресурсе, општи приказ задатака у 2018. години, прописе које непосредно у обављању својих послова и задатака примењује Одељење за грађевинску инспекцију, праћење стања из надлежности ове инспекције на територији Градске општине Вождовац, процењени ризик код надзираних субјеката, учесталост вршења инспекцијског надзора, период и време вршења инспекцијског надзора, облике и врсте инспекцијског надзора, прописане мере и активности превентивног деловања.

План предвиђа вођење евиденције о раду Одељења за грађевинску инспекцију и друге непланиране активности.

Планом је предвиђено његово усвајање и објављивање на законом прописани

начин.

**II ОСНОВНИ ДЕО ПЛАНА**

1. *Основни подаци о Одељењу за грађевинску инспекцију*

Одељење за грађевинску инспекцију налази се у саставу Управе градске општине Вождовац, са седиштем у Београду, улица Устаничка бр. 53.

Послове инспекцијског надзора на територији Градске општине Вождовац обавља пет грађевинских инспектора, који су распоређени по следећим територијама:

* Насеље Доњи Вождовац,
* Насеље Горњи Вождовац,
* Насеље Бањица,
* Насеље Браће Јерковић са Маринковом баром,
* Насеље Медаковић I, II и III,
* Насеље Пашино брдо,
* Насеље Коњарник,
* Насеље Митрово брдо,
* Насеље Кумодраж,
* као и приградска насеља Јајинци, Село Раковица, Пиносава, Бели поток, Рипањ,

Зуце и Кумодраж село

1. *Основни циљ, задаци и послови Одељења за грађевинску инспекцију*

Основни циљ плана инспекцијског надзора је наставак ефикасног предузимања свих расположивих инспекцијских мера из Закона о планирању и изградњи („Сл. гласник РС“, број 72/09, ... и 145/14) и Закона о инспекцијском надзору ("Сл. гласник РС", брoj 36/15) за смањивање броја незаконито започетих и изграђених објеката, како спречавање почетка грађења нових тако и смањење броја постојећих, а потом смањење одступања и неправилности током грађења објеката и извођења радова за које су издати одговарајући акти надлежног органа за грађење, односно извођење радова, са упоредном применом техничких норматива и норми квалитета садржаних у контролним листама чија примена је обавезна у вршењу инспекцијског надзора, уз успостављање сарадње са свим чиниоцима који у том циљу могу или морају помоћи (полиција, тужилаштво, комунална полиција и други).

Задаци и послови Одељења за грађевинску инспекцију обављаће се кроз теренске и канцеларијске облике инспекцијског надзора на територији Градске општине Вождовац, по врстама инспекцијског надзора, и то:

-редовни инспекцијски надзор (свакодневно према плану),

-ванредни инспекцијски надзор (кроз предузимање хитних мера ради спречавања или отклањања непосредне опасности по живот или здравље људи, имовину, објекте који се граде, суседне објекте, саобраћај, околину односно животну средину, по представкама грађана и других лица и у другим ситуацијама сходно члану 6. став 3. Закона о инспекцијском надзору),

-контролни инспекцијски надзор (по службеној дужности ради утврђивања испуњавања наређених, односно наложених, инспекцијских мера од стране надзираних субјеката у току редовног и ванредног инспекцијског надзора),

-допунски инспекцијски надзор (по службеној дужности и по захтеву надзираних субјеката).

 Поред планираних активности које ће се спроводити овим планом спроводиће се и непланиране активности које подразумевају поступање по представкама грађана и других лица примљених непосредно на писарници Управе градске општине Вождовац, телефоном, путем поште, е-маил-а или попуњавањем обрасца пријаве - грађанин инспектор на сајту http://www.**vozdovac**.org.rs/.

*3. Прописи који се примењују у Одељењу за грађевинску инспекцију*

Oпшти екстерни прописи

Закон о општем управном поступку ("Сл. гласник РС", бр.18/16);

Закон о државној управи („Сл. гласник РС“, број 79/2005, 101/2007, 95/2010 и 99/2014);

Закон о локалној самоуправи ("Сл. гласник РС", бр. 129/2007 и 83/2014 - др. закон);

Закон о републичким административним таксама ("Сл. гласник РС", бр. 43/2003, 51/2003 - испр., 61/2005, 101/2005 - др. закон, 5/2009, 54/2009, 50/2011, 70/2011 - усклађени дин. изн., 55/2012 - усклађени дин. изн., 93/2012, 47/2013 - усклађени дин. изн., 65/2013 - др. закон, 57/2014 - усклађени дин. изн., 45/2015 - усклађени дин. изн., 83/2015, 112/2015, 50/2016 - усклађени дин. изн., 61/17- усклађени дин. изн .);

Одлука о локалним административним таксама ("Сл. лист града Београда", бр. 50/2014, 77/2014, 17/2015, 61/2015, 96/2016, 67/17);

Уредба о канцеларијском пословању органа државне управе ("Сл. Гласник РС", бр. 80/92, 45/2016 и 98/2016);

Упутство о канцеларијском пословању органа државне управе ("Сл. гласник РС", бр. 10/93, 14/93 - испр., 67/2016 и 3/2017);

Уредба о категоријама регистратурског материјала с роковима чувања ("Сл. гласник РС", број 44/93);

Екстерни прописи Одељења за грађевинску инспекцију

Закон о планирању и изградњи („Сл. гласник РС“, број 72/09, и 145/2014); Закон о инспекцијском надзору ("Сл. гласник РС", бр. 36/2015);

Закон о становању и одржавању зграда ("Сл. гласник РС", бр. 104/2016);

Закон о безбедности и здрављу на раду ("Сл. гласник РС", бр. 101/2005 и 91/2015);

Интерни прописи

Статут градске општине Вождовац – („Сл. лист града Београда“ бр. 36/10-пречишћен текст, 41/2013 и 55/2016)

Одлукa о Управи градске општине Вождовац (“Сл. лист града Београда“, бр. 26/17)

Правилник о организацији и систематизацији радних места у Управи градске општине Вождовац(I-бр. 110-2/2017 од 19.05.2017. године и I-бр. 110-9/2017 од 20.10.2017. године)

1. *Праћење стања у области инспекцијског надзора*

Овај посао подразумева прикупљање, праћење и анализу података добијених из контролних листа из ове области, као и друге послове према члану 8. Закона о инспекцијском надзору.

*5. Превентивно деловање Одељења за грађевинску инспекцију*

Превентивно деловање је један од начина остваривања циља инспекцијског надзора. Овај вид деловања биће остварен кроз јавност у раду, а нарочито благовременим упознавањем надзираних субјеката са прописима и изменама и допунама прописа из ове области, којих су дужни да се придржавају у обављању својих послова и пружањем стручне и саветодавне подршке надзираним субјектима.

1. *Процена ризика у надзору Одељења за грађевинску инспекцију*

критичан ризик - у случајевима грађења објеката без грађевинске дозволе, висок ризик - у случајевима грађења објеката без грађевинске дозволе и грађења објеката и извођења радова без решења из члана 145. Закона о планирању и изградњи и рушењу објеката без дозволе за рушење у и случајевима настављања радова након доношења решења о обустави грађења,

средњи ризик – грађење објеката и извођења радова без решења из члана 145. Закона о планирању и изградњи и рушење објеката без дозволе за рушење,

низак ризик – одржавање објеката са већим оштећењима и коришћење објеката без употребне дозволе,

незнатан ризик – одржавање објеката са незнатним оштећењима.

Критеријуми и начин утврђивања ризика садржан је у контролним листама које користи Одељење за грађевинску инспекцију и које су објављене на сајту Градске општине Вождовац <http://vozdovac.rs/inspekcijski-nadzor/>.

*7. Учесталост вршења инспекцијског надзора*

Овај сегмент инспекцијског надзора дефинисан је чланом 175. став 3. Закона о планирању и изградњи, кроз обавезу грађевинског инспектора да је у вршењу инспекцијског надзора дужан да обавeзно изврши два инспекцијска надзора и то приликом добијања обавештења надлежног органа о пријави темеља и по завршетку објекта у конструктивном смислу, што не значи да грађевински инспектор неће према расположивом времену моћи да изврши и више од ова два обавезна инспекцијска надзора.

*8. Остали планирани послови*

Како је Законом о инспекцијском надзору и у складу са овим законом урађеним планом предвиђено да се годишњи план рада спроводи кроз оперативне (полугодишње, тромесечне и месечне) планове инспекцијског надзора то се у 2018. години планира доношење ових планова, а исто тако и израда потребних извештаја о раду у складу са законом и налозима овлашћених лица у градској општини Вождовац.

**III ЗАВРШНИ ДЕО ПЛАНА**

План рада грађевинске инспекције за 2018. годину након усвајања на начин прописан Законом o инспекцијском надзору биће објављен на сајту градске општине Вождовац http://www.**vozdovac**.org.rs/.

Главни грађевински инспектор

Александра Радојчић, дипл.инж.грађ.

 Руководилац Одељења грађевинску инспекцију

 Владан Ђешнић, дипл.инж.арх.